stanford-oval/wikipedia huggingface dataset:
Jimi Tenor

| Jimi Tenor |
| --- | --- |
 Jimi Tenor heinäkuussa 2008.
Henkilötiedot
Syntynyt: 1965 Lahti
Ammatti:  säveltäjä, multi-instrumentalisti
Muusikko
Tyylilajit:  elektroninen musiikki 
Soittimet:  tenorisaksofoni
Levy-yhtiöt:  Euros, Poko, Bad Vugum, Sähkö, Warp, Kitty-Yo, Temmikongi, Herakles Records
Aiheesta muualla
www.jimitenor.com
  [ Muokkaa Wikidatassa ] [ ohje ]  
Jimi Tenor (oik. Lassi Osmo Tapio Lehto, s. 1965 Lahti) on suomalainen säveltäjä ja multi-instrumentalisti. Taiteilijanimi ”Jimi Tenor” viittaa 1970-luvun poptähti Jimmy Osmondiin nuoruudenaikaisten ulkoisten yhtäläisyyksien vuoksi, sekä Lehdon suosikkisoittimeen tenorisaksofoniin.
Historiikki > Jimi Tenor and His Shamans (1986–1992)

Vuonna 1986 perustettiin yhtye Jimi Tenor and His Shamans. Siinä olivat voimakkaana osana industrial-vaikutteet, jotka juontavat juurensa Tenorin vanhasta työpaikasta majoneesitehtaalla. Hän muistelikin, että "liukuhihnalla olin innoissani kaikista niistä rytmeistä". Yhtyeen soittimiin kuului peltitynnyreitä, joista heidän ensimmäisen levynsä Total Capacity of 216,5 Litresin nimi juontaa juurensa. Shamansien aikana mukaan tulivat myös näyttävät esiintymispuvut, kuten neuvostohenkiset viitat ja drag-asusteet.
Isojen keikkojen jälkeen Shamans muuttui trioksi, ja harjoitukset hoidettiin lähinnä postin välityksellä. Samoihin aikoihin Tenor myi irtaimistonsa ja muutti Berliiniin, jossa tehtiin vielä viimeinen Shamans-levy Fear of a Black Jesus (1992). Tenor ideoi levyn useimmat kappaleet ja lähetti niitä postitse Ilkalle ja Enverille, jotka työstivät materiaalia Suomessa. Levy viimeisteltiin Hansa by The Wall -studiossa, jossa tuottajana toimi Manuel Karpinski.
Historiikki > Jimi Tenor sooloura (1992–)

Shamansien jälkeen Tenor lähti New Yorkiin silloisen avovaimonsa työn mukana. Siellä hän toimi muun muassa turistivalokuvaajana Empire State Buildingissa. New Yorkissa Tenor äänitti ensimmäisen soololevynsä Sähkömies (1994) Sähkö Recordings -levy-yhtiölle. Samaan aikaan Tenor alkoi kuvata 16 millimetrin filmille dokumenttia Sähkö-levy-yhtiön toiminnasta. Kuvaus aloitettiin New Yorkissa ja sitä jatkettiin 1994–1995 Suomessa ja Britanniassa. 40-minuuttinen Sähkö-filmi valmistui 1995.
Tenor teki toisen soololevyn Europa Sähkölle 1995. Levyjen menestyksen tukemana Tenor aloitti sooloesiintymiset Keski-Euroopassa. Vuonna 1996 Tenor siirtyi englantilaiselle Warp Records -levy-yhtiölle ja teki läpimurtolevynsä Intervision vuonna 1997. Warp-yhtiön tukemana Tenor alkoi esiintyä oman yhtyeensä kanssa sooloesitysten sijaan.
Tenor muutti Barcelonaan ja rakensi asuntoonsa studion ”Estudio Copito de Nieve”, jossa seuraava Warp-levy Organism (1999) pääosin äänitettiin.
Vuonna 2000 julkaistiin Jimi Tenorin levy Out of Nowhere, joka äänitettiin Varsovassa Łódźin sinfoniaorkesterin kanssa. Organismin tavoin myös tällä levyllä vierailee lahtelainen Pro Canto -kuoro. Levyn julkaisukonsertti tapahtui Lontoon Barbican Centressä, kapellimestarina Mike Kearsey.
Seuraavana vuotena Jimi Tenor palasi "Estudio de Copito de Nieveen" ja teki Sähkölle levyn Utopian Dream. Tenor muutti silloisen vaimonsa Nicole Willisin kanssa väliaikaisesti Lontooseen vuonna 2000 ja alkoi äänittää yhtyeensä kanssa levyä Higher Planes Sonica Studiossa Lontoossa. Levyn julkaisi berliiniläinen Kitty-Yo-levy-yhtiö vuonna 2003. Levyllä on myös kaksi kappaletta "Trumpcard" ja "Nuclear Fusion", jotka Jimi Tenor sävelsi UMO big bandille. Kappaleet äänitettiin livenä Tavastia-klubilla.
Vuonna 2003 Tenor perusti kiertuetta varten väliaikaisen Jimi Tenor Big Bandin. Se teki kuuden viikon Euroopan-kiertueen. Kiertue sisälsi esiintymisiä muun muassa North Sea Jazz -festivaaleilla, New Morningissa Pariisissa ja Jazz Cafessa Lontoossa.
Levy-yhtiö Deutsche Grammophon pyysi Jimi Tenoria tekemään levyn ReComposed-sarjaan, jonka yhtiö oli aloittanut vuonna 2005. Ajatus oli sämplätä Deutsche Grammophonin äänitteitä ja koota niistä uusia klubeissa soitettavia versioita. Jimi Tenor Recomposed ilmestyi vuonna 2006.
Vuonna 2006 Tenor tutustui Rhythm Taxi -yhtyeen jäseniin Berliinissä ja aloitti yhteistyön heidän kanssaan. Jimi Tenor & Rhythm Taxi -kokoonpanon albumi Joystone äänitettiin 2006-7 Helsingissä Timmion-studiossa, tuottajana Didier Selin.
Myöhemmin Rhythm Taxi vaihtoi nimensä Kabukabuksi, kun ensimmäinen conga-soittaja Nicholas Addo-Nettey erosi yhtyeestä.
Jimi Tenor teki kaksi levyä Kabukabun kanssa: 4th Dimension  (Sähkö, 2008) ja The Mystery of Aether (Kindred Spirits, 2012)
Vuonna 2009 Strut-levy-yhtiö pyysi Jimi Tenoria tekemään levyn ”Inspiration Information” -sarjaan, jossa nuoremmat artistit tekevät levyn vanhemman artistin kanssa. Jimi valitsi yhteistyökumppanikseen rumpali Tony Allenin.
Historiikki > Jimi Tenor elokuvamusiikki

Jimi Tenor Band esittää livenä uuden musiikin elokuvaan The Fall, (Peter Whitehead 1969). National Film Theatre 16.3. 2001 Lontoo
Jimi Tenor Band esittää livenä uuden musiikin elokuvaan Mister Freedom (William Klein 1969), Ether Festival, Queen Elizabeth Hall, Lontoo, 24.3.2006.
Elokuvamusiikkia elokuvaan Stagknight, Simon Cathcart, 2007
Elokuvamusiikkia Elokuvaan Finisterrae, Sergio Caballero, 2010
Elokuvamusiikkia elokuvaan Boa Sorte Meu Amor, Daniel Aragão, 2012.
Elokuvamusiikki elokuvaan For Kibera!, Kati Juurus, 2016
Diskografia > Jimi Tenor and his Shamans

Total Capacity of 216,5 Litres; LP (1989, Euros)
Diktafon; CD/LP (1990, Poko Rekords)
Mekanoid; CD/LP (1990, Poko Rekords)
Fear of a Black Jesus; CD/LP (1992, Bad Vugum)
Diskografia > Sooloura

Sähkömies; Digital/CD/LP (1994, Sähkö)
Europa; Digital/CD/LP (1995, Sähkö Recordings)
Intervision; Digital/CD/LP (1997, Warp)
Venera; EP/CD (1998), Warp)
Organism; Digital/CD/LP (1999, Warp)
Out Of Nowhere; Digital/CD/LP (2000, Warp)
Utopian Dream; Digital/CD/LP (2000, Sähkö Recordings)
Cosmic Relief; Digital/EP/CD (2001, Sähkö Recordings)
Higher Planes; Digital/CD/LP (2002, Kitty-Yo)
Beyond The Stars; Digital/CD/LP (2004, Kitty-Yo)
Recomposed By Jimi Tenor; Digital/CD/LP (2006, Deutsche Grammophon)
Exocosmos 2013 Sähkö recordings
Diskografia > Muut

Impostor Orchestra: Heliopause; CD/LP (1999, Sähkö Recordings)
City of Women: 1; CD/LP (2000, Sähkö Recordings)
Nicole Willis & The Soul Investigators with Jimmy Tenor/The Soul Investigators: You Better Change/Raw Steaks; 7" (2003, Sahco Records)
Nicole Willis & The Soul Investigators: If This Ain't Love (Don't Know What Is)/Instrumental; 7"/Maxi/WL/CD; (2005/2007, Timmion Records/Above The Clouds/Differ-Ant)
Nicole Willis & The Soul Investigators: Keep Reachin' Up; Digital/CD/LP/Cass (2005/2006/2007/2008, Timmion Records/Mit-Wit Records/P-Vine Records/Light In The Attic/Above The Clouds/Differ-Ant)
Jimi Tenor & Kabu Kabu: Sunrise; EP/CD (2006, Sähkö Recordings)
Nicole Willis & The Soul Investigators: My Four Leaf Clover/Holdin' On; 7" (2006, Timmion Records)
Nicole Willis & The Soul Investigators: Feeling Free/Instrumental; 7"/CD/12" (2006/2007, Timmion Records/Above The Clouds)
Jimi Tenor & Kabu Kabu: Joystone; Digital/CD/LP (2007, Sähkö Recordings)
Jimi Tenor & Kabu Kabu: Mystery Spot/Black January; 7" (2008, Sahco Records)
Jimi Tenor & Kabu Kabu: 4th Dimension; Digital/CD/LP (2008, Sähkö Recordings)
Tony Allen & Jimi Tenor: Inspiration Information Volume 4; Digital/CD/LP (2009, Strut)
Jimi Tenor & Abdissa Assefa: Itetune; LP (2012, Temmikongi)
Jimi Tenor & Kabu Kabu: The Mystery of Aether; Digital/CD/LP (2012, Kindred Spirits)
Nicole Willis & The Soul Investigators: Tell Me When/It's All Because Of You; 7" (2013, Timmion Records)
Soft Focus (Lary 7, Jimi Tenor, Mia Teodoratus): Soft Focus; Digital/LP (2013, Sähkö Recordings)
Nicole Willis & The Soul Investigators: Tortured Soul; Digital/CD/LP (2013, Timmion Records/P-Vine Records)
Myron & E with The Soul Investigators: Broadway; Digital/CD/LP (2013, Timmion Records)
Cola & Jimmu (Nicole Willis & Jimi Tenor): Enigmatic; Digital/CD/LP (2013, Herakles Records)
Willie West & The High Society Brothers: Lost Soul; Digital/CD/LP (2014, Timmion Records)
Cola & Jimmu (Nicole Willis & Jimi Tenor): I Give To You My Love And Devotion; Digital/CD/LP (2014, Herakles Records)
Jimi Tenor & UMO Jazz Orchestra: Mysterium Magnum; Digital/CD/LP (2015, Herakles Records)
Nicole Willis & The Soul Investigators: Paint Me In A Corner/Where Are You Now; 7" (2015, Timmion Records)
The Soul Investigators with Jimi Tenor: Vulture's Prayer/Bad Viberations; Digital/7" (2015, Timmion Records)
Nicole Willis & The Soul Investigators: Happiness In Every Style; Digital/CD/LP (2015, Timmion Records)
Nicole Willis & The Soul Investigators: One In A Million/Instrumental; Digital/7" (2015, Timmion Records)
Nicole Willis & The Soul Investigators: Let's Communicate/Instrumental; 7" (2015, Timmion Records)
The Soul Investigators: Soul Groove; Digital/CD/LP (2015, Timmion Records)
Nicole Willis & Jimi Tenor featuring Tony Allen/Nicole Willis & Jimi Tenor: All For You/Touching; 7" (2015, Sahco Records)
Aiheesta muualla

Jimi Tenorin viralliset sivut
Jimi Tenor Meteli.netissä
Jimi Tenorin esitystuotanto Suomen äänitearkistossa (1901–1999)
Jimi Tenorin sävellystuotanto Suomen äänitearkistossa (1901–1999)
Jimi Tenorin sanoitustuotanto Suomen äänitearkistossa (1901–1999)
Ylen Elävä arkisto: Live: Jimi Tenor
Jimi Tenorin sävellystuotanto Kansalliskirjaston Finna-tietokannassa
Jimi Tenorin sanoitustuotanto Kansalliskirjaston Finna-tietokannassa
Koko Jazz - Jimi Tenor Big Band (Arkistoitu – Internet Archive)
Pierre Kaffer

Pierre Kaffer (s. 7. marraskuuta 1976 Bad Neuenahr-Ahrweiler, Rheinland-Pfalz) on saksalainen autourheilija. Kaffer aloitti uransa vuonna 1990 karting -sarjoissa kilpaillen vuonna 1994 Formula Ford -sarjassa ja myöhemmin Formula Opel ja sitten vuodet 1997–2001 Saksan Formula 3 -sarjassa. Vuonna 2004 Kaffer voitti Sebringin 12 tunnin ajon. Vuodet 2005–2006 hän kilpaili DTM -sarjassa. Vuodet 2009–2011 Kaffer kilpaili American Le Mans Series -sarjassa. Hän voitti Le Mansin 24 tunnin ajon GT2-luokassa vuonna 2009. Vuodesta 2012 lähtien hän on kilpaillut FIA World Endurance Championship ja European Le Mans Series -sarjoissa.
Käännös suomeksi
Pesäpallon SM-sarja 1940

Vuoden 1940 Pesäpallon Suursarja oli 19. SM-sarjakausi. Enson Kisailijat ja Viipurin Kisa-Veikot joutuivat luopumaan sarjasta kotikenttiensä jäätyä miehitetylle alueelle. Myös Tampereen Poliisi-Urheilijat jäivät pois sarjasta kärsittyään Talvisodassa sen verran kovia menetyksiä, etteivät katsoneet osanottoa mahdolliseksi. Esimerkiksi joukkueen 8-kertainen Itä-Länsi-pelaaja (ainoa laatuaan) Jaakko Aalto oli kaatunut taisteluissa.
Joukkueet yhdistettiin yhteen lohkoon ja sarja pelattiin yksinkertaisena. Kuusankosken Veto voitti kolmannen mestaruutensa.
Lisämielenkiintoa otteluihin toi Veikkaus, jonka kupongeilla pesäpallo-otteluita nähtiin säännöllisesti jalkapallon ohessa.
Suursarja

| Joukkue | O | V | T | H | Juoksut | Pts | KV | HPL | Vsk | ToPV | LP | RPL | HP | JK | KPL |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Kuusankosken Veto | 8 | 7 | 0 | 1 | 78-17 | 14 |  |  | 12-0 | 5-3 |  |  | 13-1 |  | 12-0 |
| Helsingin Pallonlyöjät | 8 | 6 | 0 | 2 | 59-35 | 12 | 4-2 |  |  | 15-8 | 3-4 |  |  | 8-1 |  |
| Vimpelin suojeluskunta | 8 | 5 | 1 | 2 | 54-48 | 11 |  | 4-2 |  | 10-6 |  |  | 5-0 |  | 7-2 |
| Toijalan Pallo-Veikot | 8 | 5 | 0 | 3 | 73-45 | 10 |  |  |  |  | 13-3 | 5-2 |  | 13-1 | 12-2 |
| Loimaan Palloilijat | 8 | 5 | 0 | 3 | 34-44 | 10 | 2-5 |  | 10-5 |  |  | 3-1 | 3-2 |  |  |
| Riihimäen Pallonlyöjät | 8 | 2 | 2 | 4 | 47-41 | 6 | 6-10 | 7-8 | 9-9 |  |  |  | 4-1 |  |  |
| Haminan Palloilijat | 8 | 2 | 0 | 6 | 36-55 | 4 |  | 7-11 |  | 7-13 |  |  |  | 12-3 | 6-3 |
| Jyväskylän Kiri | 8 | 1 | 1 | 6 | 33-91 | 3 | 1-19 |  | 7-14 |  | 10-3 | 4-4 |  |  |  |
| Kouvolan Pallonlyöjät | 8 | 1 | 0 | 7 | 33-71 | 2 |  | 2-8 |  |  | 5-6 | 1-14 |  | 18-6 |  |
Sarjasta putosi Kouvola ja sen tilalle nousi Välisarjan voittaja, Hämeenlinnan Pallokerho. Kevätkarsintojen (1941) jälkeen myös Etelä-Saimaan Kisa sai paikan Suursarjassa, samoin kuin Puna-Mustat, Helsinkiin syntynyt karjalaisseura, joka peri Viipurin Kisa-Veikkojen ja Enson Kisailijoiden vapaaksi jättämän paikan.
Mestarijoukkue

Kalevi Markkanen
Osmo Leino
Olavi Inkeroinen
Leo Hannula
Unto Liukkonen
Eero Häkkinen
Ahti Hakalainen
Erkki Alhava
Toivo Jokinen
Lasse Nyman
Eino Jokinen
Onni Hannula
Erkki Aranko
Paavo Kasari
Aimo Inkeroinen
Naisten SM

Ottelut
1. kierros
Haminan Palloilijat - Kuusankosken Veto 2-5
Haukat - Turun Maila-Tytöt 10-0
Välierät:
Varkauden Urheilijat - Kuusankosken Veto 11-6
Vimpelin Lotat - Haukat 5-6 (18 vuoroparia)
Loppuottelu:
Varkauden Urheilijat - Haukat 2-4
Haukat: Liisa Tiusanen,
Helmi Nätkin,
Henni Lappalainen,
Greta Westerling,
Helga Pyykölä,
Irma Riihimäki
Senni Haukiala,
Ann-Mari Sundström,
Märtha Westerling,
Irma Heiskari.
Joissakin lähteissä myös:
Irma Virtanen,
Henny Sund,
Helga Vento,
Armi Heimo,
Ilmi Salminen,
Petkele (tanssiryhmä)

Petkele on vaativalle yleisölle esiintyvä kansantanssi- ja musiikkiryhmä. Tyypillistä ryhmälle ovat voimakkaat tunnelmat, huumorin käyttö, improvisaatio sekä lajin uudistaminen.  
Musiikkiryhmä tunnetaan myös nimellä Maatana, jonka musiikillisena johtajana toimii Niina Tenhio. 
Petkele-ryhmä on vuosien varrella voittanut mm. ripaskan ja polkan SM-palkintoja. Koreografeina ovat toimineet mm. Viola Malmi (Kindahan kylän hölmöläiset), Matti Paloniemi (Käypäläiset), Salla Korja-Paloniemi (Illatsut), Jouni Prittinen (Vihattula) ja Reetta-Kaisa Iles (Sokkotreffit). Muita tunnettuja teoksia ovat Karvaiset kasakat ja punaiset pussihousut sekä erilaiset näkkikuvaelmat jotka liittyvät suomenruotsalaiseen juhannusperinteeseen.
Kansantanssin ja -musiikin lisäksi ryhmä nojaa vahvaan teatteriosaamiseen, muiden maiden kansantansseihin sekä nykytanssiin. Petkele-ryhmä perustettiin opiskelijakansantanssijoiden ryhmänä vuonna 1997, ja koostuu edelleen nuorista aikuisista.
Petkeleen teoksia

Kindahan kylän Hölmöläiset. Koreografia ja ohjaus Viola Malmi, sovitus Niina Tenhio.
Käypäläiset. Koreografia Matti Paloniemi, sävellys ja sovitus Niina Tenhio.
Maan laulu. Koreografia Hilppa Herd, sävellys ja sovitus Niina Tenhio.
Illatsut. Koreografia Salla Korja-Paloniemi, sovitus Niina Tenhio.
Sokkotreffit. Koreografia Reetta-Kaisa Iles ja Eero Heinonen, sovitus Niina Tenhio.
Vihattula. Koreografia Jouni Prittinen, sävellys ja sovitys Niina Tenhio , ääniefektit Heikki "Hessu" Hannikainen.
Unkarilaisia kansantansseja. Koreografia Petkele, sovitus Niina Tenhio.
Karvaiset kasakat ja punaiset pussihousut. Koreografia ja ohjaus Petkele, sävellys ja sovitus Niina Tenhio.
Mahtava peräsin ja pulleat purjeet. Koreografia ja ohjaus Kimmo Luukkonen.
Tukkimiehen nuuska. Koreografia Petkele, sävellys ja sovitus Tomi Nurmi ja Antti Havia.
Seppeleen sidonta ja kukkien symboliikka. Videoteos Helsingan pitäjän keskiaikapäiville. Ohjaus ja kuvaus Petkele, musiikki Ville Sorsa.
Aiheesta muualla

Kansantanssi- ja musiikkiryhmä Petkeleen kotisivu
Kansantanssi- ja musiikkiryhmä Petkele Kansanmusiikki- ja tanssiryhmien katalogissa
Pierre Labric

Pierre Labric (s. 30. kesäkuuta 1921 Conches-en-Ouche) on ranskalainen urkuri, säveltäjä ja musiikkipedagogi.
Labric sai varhaisen koulutuksensa Marcel Lanquetuit'lta ennen pääsyään Marcel Duprén luokalle Pariisin konservatorioon. Hän toimi Jeanne Demessieux'n aikana varaurkurina La Madeleinessa ja avusti Pierre Cochereauta Notre-Damen katedraalissa. Labric kuitenkin omisti uransa pitkälti levyttämiselle. Hänen levyttämäänsä ohjelmistoon kuuluvat Charles-Marie Widorin ja Louis Viernen kaikki urkusinfoniat sekä Jeanne Demessieux'n kokonaisurkutuotanto. Lisäksi hän levytti Felix Mendelssohn-Bartholdyn, Camille Saint-Saënsin, Franz Lisztin ja Eugène Reuchselin teoksia.
Pierre Korb

Pierre Korb (20. huhtikuuta 1908 – 22. helmikuuta 1980) oli ranskalainen jalkapalloilija, pelipaikaltaan hyökkääjä.
Korb edusti urallaan Mulhousea 1929–1937, Sochauxia 1937–1940 ja uudestaan Mulhousea 1940–1944. Hän pelasi yhteensä 98 liigaottelua, joissa hän teki 23 maalia ja syötti 4 kertaa. Serie A:ssa hän pelasi 85 ottelua ja teki 17 maalia. Hän voitti Serie A:n kaudella 1937–1938. Korb debytoi Ranskan A-maajoukkueessa helmikuussa 1930 ja pelasi joukkueessa 12 ottelua. Hän kuului joukkueen kokoonpanoon vuoden 1934 maailmanmestaruuskilpailuissa.
Perälä

Perälä voi tarkoittaa seuraavia:
Paikkoja

Perälä, kylä Halikossa
Perälä, kylä Jyväskylässä
Perälä, kylä Lempäälässä
Perälä, kylä ja taajama Teuvalla
Perälän rautatieasema, rautatieasema Teuvalla Seinäjoen-Kaskisten radalla.
Henkilöitä

A. V. Perälä (A. V. Haarnoja, 1912–1967), suomalainen opettaja ja kirjailija
Arvo Perälä (1917–2003), suomalainen vanhoillislestadiolainen saarnaaja
Arvo Perälä (s. 1937), suomalainen yritysjohtaja, kauppaneuvos
Aune Perälä (Une Haarnoja, 1909–1993), suomalainen opettaja ja runoilija
Epp Perälä (1947–2018), virolainen teatteriohjaaja ja näyttelijä
Erkki Perälä (s. 1982), suomalainen kansalaisaktivisti ja poliitikko
Hannu Perälä, suomalainen rumpali, säveltäjä, sanoittaja ja sovittaja
Helge Perälä (1915–2010), suomalainen kestävyysjuoksija
Ilmari Perälä (1892–1987), suomalainen metsänhoitaja ja yritysjohtaja, metsäneuvos
Jari Perälä (s. 1965), suomalainen yleisurheilun moniottelija
Jarmo Perälä (s. 1963), suomalainen näyttelijä
Juha Perälä (s. 1982), suomalainen radiojuontaja
Juho Perälä (1887–1938), suomalainen kommunistipoliitikko
Kirsi Helen (o.s. Perälä, s. 1982), suomalainen maastohiihtäjä
Lauri Perälä (1881–1942), suomalainen kirjailija ja maalaisliittolainen poliitikko
Matti Perälä (1892–1918), suomalainen jääkärivaravääpeli
Matti Perälä, suomalainen pappi ja teologi
Mauri Perälä (1915–2008), suomalainen yrittäjä ja yritysjohtaja, talous- ja kauppaneuvos
Ossi Perälä, Rymäkkä-yhtyeen jäsen
Piia Perälä (s. 1981), suomalainen jääkiekkoilija
Piritta Perälä (s. 1952), suomalainen laulaja
Reijo Perälä (s. 1955), suomalainen historiantutkija, toimittaja ja Yleisradion ohjelmapäällikkö
Sauli Perälä (s. 1975), suomalainen muusikko ja teatterikapellimestari
Siiri Perälä (1993–2022), suomalainen futsalpelaaja ja jalkapalloilija
Veera Perälä (s. 2000), suomalainen keskimatkojen juoksija
Väinö Perälä (1884–1964), suomalainen pappi, opettaja ja historioitsija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Perälä”, voi hakea sivunnimihaulla, laajalla sivunnimihaulla tai tekstihaulla.
Piss Christ

Andres Serrano, Piss Christ
Piss Christ (suom. Pissakristus) on yhdysvaltalaisen valokuvaajan Andres Serranon kiistelty valokuva, jossa muovista valmistettu krusifiksi on upotettu taideteoksen tekijän omaan virtsaan. Taideteos esiteltiin vuonna 1989 ja Andres Serranoa syytettiin välittömästi muun muassa jumalanpilkasta. Toiset taas pitivät teosta merkittävänä esimerkkinä taiteilijoiden sananvapaudesta.
Serrano on kertonut valokuvan saaman julkisuuden tulleen hänelle yllätyksenä, ja ettei hänellä ollut tarkoitus aiheuttaa kohua. Hän myös sanoi itse olevansa katolinen kristitty.
Lokakuussa 2022 teos myytiin 130 000 punnalla (noin 147 200 euroa) Sotheby’sin huutokaupassa, Lontoossa.
Aiheesta muualla

Kuvasymboliikka: Andreas Serranon Piss Christ -teos (sivun arkistoitu versio)
Pilestredet

Katunäkymää huhtikuussa 2008.
Pilestredet on Oslossa sijaitseva katu, joka ulottuu Aschehougs plassilta ydinkeskustasta Fagerborgin alueelle Frognerin kaupunginosassa. Se sai nimensä 1820-luvulla kadun varrella kasvaneiden pajujen (norjaksi pil) mukaan. Tätä ennen katu oli ollut nimeltään Natmandsveien, sillä kaupungin rankkurin (norjaksi nattmann) talo sijaitsi sen varrella. 1990-luvulla Pilestredet suljettiin autoliikenteeltä Hammerborgin tunnelin ja C. J. Hambros plassin välillä.
Kuvia

Pilestredet 15B: Georgian suurlähetystö (Kristen Rivertz ja Oscar Hoff, 1899)
Pilestredet 30A-D: Edvard Munchin lapsuudenkoti, jonka seinään on maalattu hänen tunnetuinta maalaustaan esittävä muraali.
Pilestredet 30E: anarkistinen toimintakeskus Blitz
Pilestredet 32: Oslomet-yliopiston kirjasto.
Pilestredet 36: ylioppilastalo, jossa on 129 opiskelija-asuntoa.
Pilestredet 46–48: entinen Frydenlundin panimo, nykyinen Oslomet-yliopiston kampus.
Pilestredet 53: OBOS-osuuskunnan rakennuttama vuokrakerrostalo vuodelta 1988.
Pilestredet 60: Bislet bad -uimahalli, joka avattiin vuonna 1920.
Pilestredet 69: Oslo Vestre Frikirke
Pilestredet 72: Fagerborgin kirkko
Pilestredet 109: Fagerborgin koulu (Harald Aars, 1916).
Raitiovaunu Pilestredetillä vuonna 1975.
Aiheesta muualla

Kuvia tai muita tiedostoja aiheesta Pilestredet Wikimedia Commonsissa
Petkelinen

| Petkelinen |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°28′35″N, 26°02′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskuoja:  oja Kuusveteen 
Järvinumero:  14.351.1.002
Mittaustietoja
Pinnankorkeus:  85,5 m  
Pituus:  840 m  
Leveys:  200 m  
Rantaviiva:  1,895 km  
Pinta-ala:  11,027 ha  
Saaria:  ei saaria 
 fiPetkelinen 
Petkelinen  on Keski-Suomessa Laukaassa Tervatehtaan lähellä sijaitseva järvi.
Maantietoa

Järven pinta-ala on 11,0 hehtaaria, se on 850 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Kuusveden lähialueeseen (14.351) se kuuluu. Järven vedenpinnan korkeus on 85,5 metriä mpy.
Jenner

Jenner on muun muassa seuraavien henkilöiden sukunimi:
Boone Jenner (s. 1993), kanadalainen jääkiekkoilija
Brianne Jenner (s. 1991), kanadalainen jääkiekkoilija
Brody Jenner (s. 1983), yhdysvaltalainen televisiotoimittaja
Bruce Jenner (s. 1949), yhdysvaltalainen kymmenottelija ja olympiavoittaja
Edward Jenner (1749–1823), englantilainen lääkäri, isorokkorokotuksen keksijä
Kendall Jenner (s. 1995), yhdysvaltalainen malli ja televisioesiintyjä
Kris Jenner (s. 1955), yhdysvaltalainen televisioesiintyjä
Kylie Jenner (s. 1997), yhdysvaltalainen televisiopersoona, seurapiirihenkilö ja malli
Sue Jenner (s. 1960), brittiläinen uimari.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Perälampi (Keuruu)

| Perälampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′24″N, 24°36′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kupanjoen valuma-alue (35.66)
Laskujoki:  Kupanjoki 
Järvinumero:  35.661.1.003
Mittaustietoja
Pinnankorkeus:  109,7 m  
Rantaviiva:  0,956 km  
Pinta-ala:  2,409 ha  
Saaria:  ei saaria 
 fiPerälampi 
Perälampi  on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,4 hehtaaria ja se on 250 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 950 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kupanjoen valuma-alueella (35.66), jonka Kivijärven alueeseen (35.661) se kuuluu.
Pink Twins

Pink Twins kuvattuna Kiasmassa ARS17-näyttelyn yhteydessä keväällä 2017.
Pink Twins on suomalainen taiteilijaduo, jonka muodostavat veljekset Juha Vehviläinen (s. 1978) ja Vesa Vehviläinen (s. 1974). Kuvataidetta ja musiikkia videotaiteessaan yhdistelevä, Helsingissä toimiva duo on ollut aktiivinen vuodesta 1997. Pink Twinsin teoksia on esitetty näyttelyissä ja festivaaleilla jokaisella mantereella ja live-esiintymisiä nähty Euroopassa, Amerikoissa, Aasiassa ja Australiassa.
Pink Twinsin taide on tyypillisesti videoinstallaatioiden muodossa, mutta duo tunnetaan myös näyttävistä live-esiintymisistään. Pink Twins julkaisee musiikkiaan myös Spotify-, Apple Music- ja SoundCloud-musiikintoistopalveluissa.
Vuonna 2015 Pink Twins oli ehdolla Ars Fennica -palkinnon saajaksi.